23.976 Ro
LITERA STACOJIE
Arthur...
Fratele meu, Metacomet, fie ca spiritul nobil al tatălui tău, Massasoit...
să se înalțe până la cer, cu vulturii.
Domnule Metacomet. Fără prietenia tatălui d-tale,
nimeni n-ar fi supraviețuit primei ierni.
Tatăl meu trebuia să vă lase...
să muriți !
Tu ești...
singurul...
care vine la noi...
cu inima deschisă.
Dar oamenii tăi...
l-au ucis... pe tatăl meu...
cu minciunile lor !
Numele meu este Pearl.
Aceasta este povestea mamei mele, Hester Prynne.
Era în anul Domnului 1666,
când a venit în colonia Massachussetts Bay
sperând că în sfârșit, în această lume nouă,
va avea libertatea să creadă fără teama de persecuții.
Ah, Stonehall.
Venerabilul meu coleg !
munca îți priește !
Faima te precede, domnule.
D-le guvernator Bellingham,
vi-l prezint
pe reverendul Thomas Cheever.
Bine ați venit, domnule. Ați făcut o călătorie lungă.
3 luni pe mare,
ori te fac să-ți pierzi credința ori ți-o întăresc ca fierul.
D-le guvernator, permiteți-mi să vă prezint o tânără ce a călătorit cu noi.
- Doamna... - Hester Prynne.
Îmi cer iertare că mâinile mi-s aspre, doamnă,
dar aici, în colonii, toată lumea muncește.
Aștept cu nerăbdare să muncesc, domnule guvernator.
Psalmul 92 spune: "întru lucrurile mâinilor Tale mă voi bucura."
Știi să reciți din Sfânta Scriptură.
Vechiul și Noul Testament. M-a învățat soțul meu.
Trebuie să te odihnești, d-le Cheever.
Mai târziu, îți voi arăta ce am realizat aici.
Vă mulțumesc.
- Deci ești doamna Prynne. - Da, da.
Dar prefer să mi se spună Hester.
Bine ai venit, Hester.
Aș fi dorit să vin aici la început, când totul era sălbatic și neatins.
Doamnă, ar trebui să folosești mai puține dantele la croiala rochiei.
Într-adevăr.
Stăpâne al tuturor,
îți aducem mulțumire pentru masa îmbelșugată,
și pentru credincioșii nou-veniți care o împart cu noi în seara asta.
- Amin. - Amin.
D-le guvernator, sunt nerăbdător să aflu cum a mers întâlnirea cu Metacomet.
Metacomet nu e Massassoit, d-le maior Dunsmuir.
Totuși, dacă respectăm înțelegerea făcută cu tatăl său, cred că n-avem de ce ne teme.
Dacă ne culcăm pe-o ureche, bunul Dumnezeu ne va trimite un semn.
Când am plecat pe mare,
scrisorile voastre ne asigurau că suntem în pace cu sălbaticii.
Mi-e teamă că zilele de "pace" cu tribul Wampanoag s-au terminat.
Domnule maior, o speriați pe noua-venită.
Acasă am auzit multe despre cum i-ați convertit pe indieni la creștinism.
Sunt nerăbdător să-l întâlnesc pe reverendul Dimmesdale și pe convertiții lui.
Micile comori ale lui Dimmesdale !
Unii dintre noi au altă părere.
Doamnă Prynne,
sper că vei sta la noi până la venirea soțului d-tale.
Vă mulțumesc, d-nă Stonehall, dar vreau să-mi găsesc o casă cât mai repede.
Să locuiești singură ?
Da.
Nu se cade ca o femeie tânără să stea singură.
Dar soțul meu m-a trimis înainte să-i găsesc o casă,
și asta am de gând să fac.
Doamnă Prynne.
Poate că regulile noastre par arbitrare unui nou-venit,
dar am învățat din experiență că nu putem supraviețui aici
fără ordine strictă în toate.
Reguli, d-nă Prynne.
Ordine.
Supraviețuire.
Vreți să nu-mi ascult soțul ?
Eu...
Părinte Cheever, o să-ți placă compania fiului meu, Brewster.
A studiat teologia la colegiu.
Harvard n-a fost destul de bună pentru el,
așa că a venit acasă să-și facă o viață în...
Toți fiii sfinției sale au luat calea Domnului.
Fiecare trebuie să-și găsească singur drumul.
- Bună dimineața, d-nă Prynne. - Bună dimineața.
Ai venit între noi ca să scandalizezi tot orașul ?
M-am săturat să fiu singur într-o turmă negânditoare.
De unde începem căutarea ?
Pe stâncile de pe țărmul mării.
Imposibil.
De ce ?
Nimeni nu mai stă acolo de când indienii au distrus Ballinger's Point.
Eu zic să începem de acolo.
Dacă așa vrei...
Asta e ?
E minunată.
Am încercat să-mi imaginez ce viață a dus
înainte să vină în Lumea Nouă.
De ce soțul ei a trimis-o înainte, singură ?
A vrut să-i testeze loialitatea ?
credința ?
Sau îi plăcea să întindă capcane oamenilor în speranța că vor cădea în ele ?
E perfect !
Cu o căruță și o muschetă bună, mi-aș putea face aici un cămin !
Căruță, cal, furcă, plug.
Ai putea face altceva cu mâinile tale fine, decât bătături.
Va trebui să angajez muncitori, cel puțin doi bărbați.
- Pământul trebuie asanat... - Ești încăpățânată.
Probabil vine din familie.
Am auzit că tatăl tău era la fel.
E adevărat că era dator soțului d-tale și că d-ta ai fost plata ?
Te-am supărat.
Îmi pare rău.
Îmi pare foarte rău.
Doamne ! Ești nespus de atrăgătoare !
M-a durut !
Bine. Data viitoare, n-ai s-o mai faci.
Faith ! Prudence !
Ați auzit că d-na Prynne și-a pus cadă de baie ?
Ce, e franțuzoaică ?
Doi șilingi. Cine oferă doi șilingi ?
Doi și jumătate ?
Haideți, domnilor, dă cineva 3 șilingi ?
Trei șilingi ?
Altcineva ? Altcineva ?
Prețul e de trei șilingi. Mai licitează cineva ?
Vândut domnului pentru trei șilingi.
- Următorul este... - Cei doi.
Când le expiră angajamentul ?
În 3 ani, dar n-ar trebui să vorbesc cu soțul sau tatăl d-tale ?
Banii mei nu sunt buni, domnule ?
Buni ca un pahar de vin la asfințit, domnișoară.
Dacă plătești bine, ți-o dau și pe fata cu batista roșie.
E sclavă ?
Dar nu vorbește, din păcate. E mută din naștere.
Spune prețul.
Dacă intri în pădure, ar fi bine să te însoțim.
Nu vă temeți, d-le Bobbin. Nu mă duc departe.
- Doamnă Prynne ? - Doamnă Prynne ?
Doamnă Prynne ?
Unde sunteți ?
Doamnă Prynne, unde sunteți ?
Am găsit-o.
- Nu-i adevărat. - Ba da.
Doamnă Prynne,
ați uitat că astăzi e Sabatul ?
Sigur că nu. Îmi cer iertare.
Am trecut să te luăm la biserică.
Vă mulțumesc. Vă rog, mergeți înainte.
Vin imediat.
Grăbește-te.
Da, domnule.
Bine, fetițo. Haide !
Dumnezeule !
Înapoi, înapoi.
Haide, dă-te înapoi.
Haide. Înapoi.
Bună dimineața.
Pot să te ajut ?
Nu de pe cal.
Hai.
Haide. Ușurel. Ușurel.
Nu reușesc să fac calul să mă înțeleagă.
Dă-mi voie să încerc.
Haide, fetițo.
Hai, înapoi !
Hai, fetițo.
Hai, hai.
Mi-e teamă că s-a afundat prea mult.
N-o să poată ieși. Lasă-mă să încerc altfel.
Sper că ai s-o eliberezi.
Am întârziat la slujbă și deja toată lumea mă vorbește.
Am fost plecat. Sunt în urmă cu bârfele.
Am cumpărat proprietatea Newbury din Ballinger's Point.
Dacă-i așa, îți datorez scuze.
Ți-am încălcat proprietatea.
Am acolo un loc unde îmi place să mă scald.
Da ? Atunci n-o să te încarc prea mult la plată.
Hai, fetițo, înapoi !
- Înapoi. - Unu,
doi,
Doi. Trei.
Mi-e teamă că vom rămâne aici până la sabatul viitor
dacă nu găsesc ajutor.
Vrei să te duc eu ?
Pe calul d-tale ?
Dacă nu știi să călărești.
Știu.
Ia calul meu Eu îl iau pe al d-tale.
Știu o scurtătură până la capelă,
însă drumul e greu.
Mă descurc, domnule.
- Ești sigură ? - Arată-mi drumul.
Hai !
Domnul fie cu tine.
Dar sunt sigur că este deja.
Dar nu vii la...
Un Sabat bun, tuturor !
Prieteni și tovarăși de călătorie
în visul cel mai mare dintre toate.
Am fost aleși, ca odinioară poporul lui Israel,
să fim un model.
Dar dacă vrem să construim noul nostru Ierusalim,
cetatea noastră sfântă,
atunci puterea iubirii, da, dragostea Sa divină,
trebuie să ne unească inimile !
Englezi și indieni,
nobili și meșteșugari, oameni liberi și sclavi,
și să facă din noi o pildă pentru întreaga lume...
și să strigăm:
"Aici...
e încununarea perfecțiunii !
Aici,
locuiesc oamenii Domnului !"
Dar nu suntem așa.
Nu reușim să fim ! De ce ?
Pentru că râvnim, ba nu, jinduim la ce nu e al nostru.
Fie că este pământul bogat al fraților noștri indieni,
fie că e glorie, avere sau răzbunare.
E nevoie să citesc secretul din inimile noastre ?
Dacă vreți, o voi face.
Da, o voi face.
Le voi scoate la lumină, în fața ochilor Domnului !
Dorința voastră e dușmanul Meu, a spus Domnul Dumnezeu.
Numai la Mine trebuie să vă gândiți, pentru că numai Eu vă voi îndestula.
Dacă-mi nesocotiți poruncile,
mânia mea se va abate asupra voastră ca o piatră !
Sabia mea vă va tăia,
iar amintirea voastră se va risipi în cele patru vânturi, de-a pururi !
Dumnezeu să vă binecuvânteze,
pe fiecare dintre voi.
Amin.
Arthur, dă-mi voie să-ți prezint o nou-venită în comunitatea noastră,
doamna Roger Prynne.
Doamna Roger... ?
Da, soțul ei, un medic renumit, ni se va alătura înainte...
Eu și reverendul Dimmesdale ne-am...
Am ajutat-o când a rămas împotmolită în pădure.
Mi-a plăcut mult predica d-tale.
Rareori un tânăr vorbește cu atâta pasiune.
Dintr-un motiv anume, astăzi am fost mai inspirat ca de obicei.
Vă urăm bun venit în comunitatea noastră.
Mamă ! Mamă !
Aici erai, Hester.
Acesta e prietenul meu, Running Moose, (Elanul Care Aleargă), dascălul nostru.
Sunt sigur că v-ar face bine o băutură răcoritoare.
Îi înveți și pe copiii englezi, domnule Running Moose ?
Aici lumea îmi spune John sau Johnny.
Încercăm, dar englezii sunt un pic cam grei de cap.
Grei de cap ?
Lui Johnny îi place să glumească, dar a fost primul indian creștinat.
Prietenul meu cel mai bun din colonie.
- Arthur, ea e doamna... - Ne-am cunoscut.
Scuzați-mă.
E ca acasă.
Dar în spatele copacilor simt un pământ sălbatic,
al pasiunilor arzătoare, întunecat și nestăpânit.
D-le reverend Dimmesdale, ați cunoscut-o pe tânăra noastră prietenă ?
Da, ne-am cunoscut.
Am călătorit pe aceeași corabie.
Într-o zi, o să mă mărit cu el.
Nu-i adevărat. Eu am să mă mărit cu el, nu-i așa, d-nă Prynne ?
- Cu cine ? - Cu reverendul Dimmesdale, evident !
"O scurtă descriere a Judecății de Apoi".
"Îndrumar pentru disciplina bisericească".
Sunt numai pamflete !
"Manualul soției perfecte... "
"Creșterea animalelor"
Cred că ne cunoaștem.
Da... Îmi cer iertare, nu mi-am dat seama...
Trebuia să-mi anunț prezența.
Ce citești ?
- "Comus", de John... - John Milton.
O știu. Am citit-o.
Adevărat ?
Nu mă interesează numai plapumele și cuverturile.
În timpul liber, citesc.
Și eu.
Am citit toate cărțile de aici. Pe unele, de mai multe ori.
Chiar și "Creșterea animalelor ?"
E o lectură amuzantă.
Chiar ți-a plăcut predica mea ?
Da, a fost iscusită.
E limpede că enoriașii te venerează.
Evident, aici nu ne ridicăm la standardele Londrei....
Dimpotrivă, elocința d-tale m-a impresionat și...
Și ?
Când pumnul d-tale a tăiat aerul precum sabia,
m-am întrebat ce durere ascunde o asemenea oratorie înflăcărată.
Limba d-tale nu cunoaște nici o regulă, d-nă Prynne.
La ce-ar folosi, d-le reverend ?
Și eu credeam că înțelegerea cuvântului lui Dumnezeu
va fi cea mai grea încercare a mea.
Ce este, părinte ?
Azi dimineață, în pădure... de ce nu mi-ai spus că ești măritată ?
D-ta de ce nu mi-ai spus că ești preot ?
Bună ziua, d-nă Prynne.
Bună dimineața, d-nă Prynne.
Bună dimineața.
Vrei o cană de cidru ?
Pare-se că suntem vecini.
Ți-a plăcut predica de azi dimineață ?
Din locul unde stăteam, așa mi s-a părut.
Mi-a plăcut foarte mult.
Tânărul preot mi s-a părut...
Chipeș ?
Sunt Harriet Hibbons.
Ruth ?
Îmi pare bine.
Vino să le cunoști pe doamnele care n-au fost invitate la guvernator.
Sally Short, doamna Prynne.
Îmi pare bine.
Eram în port când ai venit.
Mary Rollins.
Lui Mary nu prea-i place să vorbească.
A fost eliberată de la sălbatici acum 6 luni.
Iar Matona n-are încredere în englezi. Nu-i așa, dragă ?
Doamnă Prynne...
Mulțumesc, nu beau.
Văd că ai cules roiniță, traista ciobanului și coada șoricelului.
Te pricepi la plante medicinale ?
Da. Știu să-l recit pe Culpepper pe dinafară.
Serios ?
Ce folosești pentru arsuri ?
Feriga dulce face minuni,
dar Culpepper recomandă mure și cedru roșu.
Ca să vezi ?
Soțul meu are o bibliotecă bogată, am avut unde mă instrui.
Îți place noul nostru Ierusalim ?
E de ajuns de sobru pentru d-ta ?
Da, e sobru.
Mie îmi lipsesc dansurile.
Dansurile ?
Când am sosit aici se dansa în jurul stâlpului de armindeni.
În zilele de sărbătoare cântam, iar oamenilor nu le era teamă să se distreze.
Îi învățasem și pe urși să danseze.
Acum toată lumea a devenit mai acră și mai ponderată.
iar în loc de stâlpul de armindeni, avem un loc de biciuiri publice.
Dar mai sunt printre noi câțiva care n-au uitat să râdă, așa-i ?
A fost o plăcere să vă cunosc.
Îmi pare rău că trebuie să plec,
dar nu vreau să mă prindă noaptea în pădure.
Noaptea mă simt în largul meu.
Mai ales când e lună plină.
Vrei să mă sperii cu vorbe de vrăjitoare ?
Nu, doamnă Prynne.
Dar eu pot vedea ce alții nu văd.
E un blestem, fără îndoială, dar cunosc inima oamenilor.
Și inima mea ce-ți spune ?
Ești o femeie atrăgătoare.
Vai de cel care ți-a câștigat mâna, dar nu ți-a cucerit pasiunea inimii.
Soțul meu n-are de ce să se teamă.
La revedere, d-nă Hibbons.
La revedere, d-nă Prynne.
Bună ziua, mătușă Gotwick.
I-am adus astea reverendului Dimmesdale.
Reverendul e ocupat.
Lasă cărțile pe masă, i le dau eu.
Bună ziua, părinte.
Bună ziua, d-nă Prynne.
Știind că îți plac cărțile, ți-am adus câteva din biblioteca soțului meu.
Mulțumesc.
Te rog...
Îmi cer iertare pentru felul în care am vorbit Sabatul trecut.
Am primit câteva mustrări în viață pentru că am vorbit prea deschis.
Și eu îți datorez scuze.
Nu înțeleg cum de m-a jignit un comentariu nevinovat.
Dar m-am întrebat
cum ai reușit
să citești atât de adânc
în sufletul meu.
Poate că sunt vrăjitoare.
Te țin de la treburi.
Mulțumesc pentru cărți, d-nă Prynne.
Bună ziua.
Îmi cer scuze. Mâinile mi-s pline de cerneală.
Am lucrat la traducerile mele toată ziua.
Traduceri ?
Da, încerc să traduc Biblia în dialectul indian, Algonquin.
Ce întreprindere ambițioasă !
Dar oamenii spun că indienii nu vor să creadă în Biblia noastră.
Că războiul este inevitabil.
Unii gândesc așa, dar se înșeală.
Indienii s-au născut liberi și nu suportă ușor frâul și zăbala.
Nimeni n-ar trebui.
Da...
Ce e ?
Te-ai murdărit cu cerneală pe față.
Da...
Gata.
Sper să-ți placă cărțile.
Mulțumesc.
La revedere.
Mituba ?
E o cadă de baie, nu jucăria satanei.
Doamnă Prynne ?
D-le reverend Dimmesdale !
- M-ai speriat. - Îmi cer iertare. N-am vrut.
Ce surpriză minunată !
- E superb. - Da, și înfricoșător.
Așa cum trebuie să fi fost Edenul.
Neatins de mâna omului.
Oare nu promite că aici totul poate s-o ia de la început ?
Ți-am adus înapoi cărțile.
N-aveai cum să le citești în patru zile.
Le-am citit. Pe cele mai multe, de două ori.
Mulțumesc.
Cu plăcere.
Cu bine.
Hester...
Nu sunt cum par a fi.
Mi-am trăit toată viața cu un singur țel în minte.
Dar acum sunt gata să risc totul, viața, haina bisericească, sufletul
numai ca să petrec câteva clipe singur cu tine.
Dumnezeu să mă ajute, Hester.
Te iubesc.
Dumnezeu să mă ajute, și eu te iubesc.
Doamne, am pierdut calea cea dreaptă ?
Nu !
Am visat să-mi vorbești așa.
M-am rugat pentru asta, cu spaimă în suflet.
Oare trăiam înainte să te văd ?
Ce-o să facem ?
Nu știu.
Spune ceva ca să-i punem capăt, eu n-am putere.
Nici eu.
Nu !
Am putea fi spânzurați pentru asta.
Te-am pus în prea mare primejdie,
trebuie să mă despart de tine, să nu-ți mai vorbesc niciodată.
Du-te, atunci.
Fă așa cum ai promis.
Toată vara, d-na Prynne și reverendul s-au evitat cu orice preț.
D-na Prynne ieșea rareori în oraș, iar reverendul plecase în sălbăticie,
cu indienii, însoțit de credinciosul Johnny Sassamon.
Colonia a sărbătorit ca de obicei Ziua Alegerilor.
Nimeni nu știa că între ei, două inimi se luptau cu o iubire
care se făcea în fiecare zi tot mai aprigă.
Ce spune, Arthur ?
Indienii au atacat corabia englezească "Intrepid".
Toți au fost masacrați.
Prynne.
Doctorul Roger Prynne.
Doamnă Prynne.
Am venit în calitate de preot.
Intră.
Indienii au atacat una din navele noastre.
Se spune că toți de la bord au fost masacrați.
Regret că eu trebuie să-ți aduc vestea tristă.
Te las să-ți jelești soțul.
Ești sigur că n-a supraviețuit nimeni ?
Au spus că valurile au înghițit toate cadavrele.
Dumnezeu să mă ierte !
M-am rugat fierbinte să fiu liberă.
Nu tu l-ai ucis, Hester.
Dumnezeu...
L-a luat pe soțul tău.
Dar oare nu mi-a ascultat rugăciunile ?
Așa lucrează El ?
Poate.
Dacă în ochii Lui nu era altă cale să fim împreună.
Vreau să știu ce spune legea.
Cât trebuie să țin doliu ?
O lună ? Șase luni ? Cât ?
Când nu există o dovadă clară a morții,
trebuie să treacă șapte ani până să ne putem arăta în lume.
Șapte ani ?
Da...
Salutare, Metacomet.
Am fost dușmani.
Dar acum, triburile Tarrantine și Wampanoag trebuie să se unească
împotriva englezilor celor lacomi, înainte să ne înece în mare.
Îți aducem în dar acest vraci englez.
Trebuie să ne unim. Care e răspunsul tău ?
Mary, indienii au fost cruzi cu tine ?
După ce mi-a murit copilul,
s-au purtat frumos cu mine.
De-ar fi să spunem adevărul,
voi v-ați purtat crud cu mine de când m-am întors acasă.
Mulțumesc.
Am fost forțată să fac tot ce-am făcut !
Numai gândul de a fi luată de un sălbatic îmi face greață.
Am auzit că o fac călare pe cal.
Hester, te simți rău ?
Sunt puțin obosită.
Mary are dreptate. Spuneți că indienii sunt sălbatici.
Ți-aș putea spune ce făcea răposatul tău soț înainte de căsătorie.
Nenorocito !
Harold nu s-ar fi încurcat cu o târfă !
Așa crezi ?
L-am văzut pe unul din popii voștri înghesuind o indiancă.
Stătea pe Biblie, să i-o tragă mai bine !
Păi nu spun ei că Scriptura te înalță ?
Refuz să stau în aceeași încăpere cu cei care-și bat joc de Sfânta Biblie !
N-o să se întoarcă prea curând.
Drum bun !
Noi, quakerii, credem că Scriptura nu e o religie în sine
ci numai ceremonia și istoria ei.
Sunt de acord.
Căci nu sunt legile numai imaginația muritorilor,
și sufletul nostru, adevăratul glas din ceruri ?
Hester, doar nu vrei să spui că tu vorbești direct cu Divinitatea ?
Nu știi că numai protestanții pot să facă asta ?
Ai grijă, copila mea,
altfel vor ajunge să te bârfească așa cum mă bârfesc pe mine !
Știu că unii consideră asta blasfemie, dar eu vorbesc cu Dumnezeu,
încă de când eram mică.
Iar El îmi răspunde.
Doamnă Roger Prynne,
Din ordinul guvernatorului coloniei Massachussetts Bay,
ești chemată în fața magistraților, mâine dimineață la ora 8 !
Să nu întârzii !
Doamnă Prynne, acești domni te-au acuzat de erezie.
Ai spus că legile oamenilor sunt doar imaginația muritorilor ?
Aceste întâlniri ale femeilor sunt erezia ?
Bârfe desfrânate despre împreunări cu sălbaticii.
Femei decăzute care spun minciuni despre cetățeni onorabili.
Asta se întâmplă când nu este nici un bărbat de față
să le îndrume pe aceste femei în flecăreala lor prostească !
Domnule, dacă vorbele femeilor sunt flecăreală prostească,
atunci de ce Biblia ne spune că femeile trebuie să predice femeilor ?
Hester, îți cerem să pui capăt acestor întruniri.
Nu, domnilor ! Nu le voi pune capăt !
Arthur ! Vino lângă noi, te rog.
Vin de la pescuit, domnule.
Mi-ați mulțumi dac-aș rămâne unde sunt.
- Foarte bine. Te rog, așează-te. - Chemați primul martor.
E chiar atât de important ?
Da. Va avea urmări grave.
Bine, chemați martorul.
Mătușă Gotwick ?
Ridică-te, te rog.
I-ai dezvăluit soției mele ceva foarte tulburător.
Spune-mi, ce înseamnă când o femeie vomită în primele ore ale dimineții ?
Și vomită de mai multe ori dimineața ?
Eu am văzut-o o singură dată.
Da. Și ?
A văzut-o și mătușa Mortimer, când i-a venit greață la piață.
Ești însărcinată, doamnă ?
Răspunde celor mai buni ca tine, femeie !
Porți în pântec un bastard ?
Da.
Cine e tatăl ?
Ești nevinovată pe lângă netrebnicul care se ascunde după fustele tale.
Îl vom spânzura pe nelegiuit !
Nu-i voi spune numele, domnule.
Îți voi spune eu numele lui !
Numele lui este Lucifer !
Numele lui este Legiune ! Numele lui este Desfrânare !
Domnilor !
Ce sperați să obțineți ?
Știți că nu există legi împotriva femeilor însărcinate.
Dar există împotriva adulterului.
Ar fi adulter dacă soțul ei ar...
O putem arde pe rug pentru adulter și întâlnirile vor înceta !
Domnule guvernator,
dacă ați ști numele bărbatului, ați mai pedepsi-o pe Hester Prynne ?
Ți-a mărturisit numele lui ?
N-am mărturisit nimic !
- Spune-ne adevărul, Arthur. - Nu știe nimic de relațiile mele.
A vorbit ca un duhovnic, ca să mă scape din mâinile voastre nemiloase,
dar eu nu mă tem de pedepsele voastre !
Îl iubesc și îl cinstesc pe tatăl acestui copil !
Spuneți ce vreți, dar el este adevăratul meu soț,
și n-o să vă spun nimic care ar putea să-i facă rău !
Prea bine. Mi-ai lăsat o singură alegere.
Ești arestată.
- Spânzurați-o ! - Acesta e noul vostru Ierusalim ?
Lăsați-mă singur o clipă cu femeia aceasta.
- Pot scoate numele de la ea. - Bine, Arthur. Îți vom da șansa.
Domnilor, am cântărit toate argumentele
și am hotărât că Arthur poate vorbi singur cu d-na Prynne.
Nu trebuie...
Hester Prynne, pune-ți mâna pe Cartea Sfântă.
Să ne rugăm.
De ce nu mi-ai spus ?
Mi-a fost teamă.
Credeam că dacă muncesc din greu, voi pierde copilul.
Trebuie să-i spun adevărul lui Bellingham.
Nu. Nu trebuie să faci asta !
Acești oameni te consideră un sfânt ! Te vor spânzura pentru că i-ai trădat !
Prefer spânzurătoarea decât să suferi pentru mine.
N-au nici o dovadă împotriva mea !
- Când vor obosi, îmi vor da drumul. - Hester, îl cunosc pe Stonehall.
L-ai înfruntat și nu-ți va da drumul
până nu te căiești și-nu-ți mărturisești păcatele.
Tu crezi că am păcătuit ?
Nu știu.
Ce s-a întâmplat între noi a fost binecuvântat. Ai uitat ?
N-am uitat !
Arthur, știu că vrei să recunoști totul. Așa ți-e firea.
Însă riști să-ți distrugi viața și îmi iei dreptul
să mă opun acestei ipocrizii.
Soldat !
Dacă voi avea nevoie să vorbești, voi lega batista asta la fereastră.
Te iubesc, femeie,
dar tăria ta mă înspăimântă.
Voi face ce-mi ceri.
Amin.
Dumnezeu să fie cu tine, Hester Prynne.
Sunt sigur că este deja.
Domnilor, Hester Prynne a stat închisă mai bine de cinci luni
fără nici un temei legal.
Chiar și în Plymouth, așa ceva ar fi considerat o barbarie !
Vreau s-o eliberez, dar n-aș mai avea liniște acasă.
Lumea se uită la noi cum ne ducem la ea în fiecare săptămână
și ne refuză de fiecare dată.
Nu vrea să se căiască !
Are noroc că n-am bătut-o în public !
Mă surprinzi, d-le Cheever. Te știam un om rațional.
Am venit aici așteptându-mă să găsesc o oarecare urmă de ordine !
În loc, văd un cuib al dezbinării !
Domnule, dacă nu înăbuși sămânța rebeliunii,
mă voi întoarce cu soția în Anglia.
Cu toți enoriașii noștri !
Dacă ne-ar da măcar un semn de pocăință, Arthur.
Să fi fost după voia lui,
tatăl meu ar fi dezvăluit adevărul.
Însă dorința mamei mele îl oprea.
A vizitat-o în fiecare zi, dar l-a refuzat.
Era mereu cu ochii pe acea fereastră, așteptând semn de la ea că a venit vremea
să mărturisească adevărul.
Se arătaseră semne ale naturii instabile a lui Prynne în Anglia ?
Nu știe nimeni.
Dar acum, eliberat din societatea puritană,
era posedat de spirite atât de puternice
că îi îngrozeau până și pe indieni.
Are un spirit în el.
Ne va aduce ghinion.
Trimiteți-l acasă.
Iartă-mă, Doamne,
căci m-am întors de la fața Ta, părintele meu ceresc.
Iartă-mă.
Doamne, primește-mă înapoi la sânul tău.
Pentru Dumnezeu, copila mea ! Cum au putut să te lase așa ?
Cât mă bucur că ești aici !
În 6 luni n-a venit nimeni.
Unii dintre noi au venit, draga mea, dar au fost respinși.
Sclavul tău a venit în fiecare zi. Cât de dese sunt durerile ?
- Nu se opresc. - Soarbe puțin din asta.
Sunt sigură că de data asta n-o să mai refuzi cidrul meu.
Reverendul Dimmesdale a încercat neobosit să te elibereze.
- Încă una ? - Da.
Bine, respiră adânc. Respiră adânc.
Ține-te de mine ! Așa !
Ușor, ușor.
Lasă-mă să văd.
E bine, e bine. E aproape.
E foarte aproape. Hai, draga mea. A venit vremea.
Ridică-te. Așa.
Lasă-te mai jos. Bun.
Copilul e gata să se nască.
Avem treabă !
Gata.
Cum au putut să mă țină aici atâta vreme ?
Trebuie s-o spun, ai o voință de fier.
Când te pui împotriva bărbaților, o faci până la moarte.
Bine, draga mea. Bărbia în piept și împinge cu putere !
Mai tare !
Mai tare ! Așa !
Bravo. Asta e.
Ușor.
Bine. Ușor.
Ești sigură că nu e pedeapsa lui Dumnezeu ?
Te pedepsește dăruindu-ți un copil !
Acum. Ușor.
Îi iese capul.
Capul a trecut.
Încă puțin. Ușor.
Ușor ! Ușor !
E o fetiță !
Mulțumescu-ți ție, Doamne !
Da !
Micuța Pearl. Da !
Harriet, e aici !
E aici.
Așează-te acolo, doamnă.
Vorbește, părinte.
Voi pune să aducă haine noi pentru tine și copil.
Aduc vești bune.
L-am convins pe guvernator.
Vei fi liberă.
Însă legea cere...
să fii pedepsită în public.
Hester.
Orice vor spune acolo,
te rog,
pocăiește-te, atât cât îți permite conștiința.
Pentru copil, dacă nu pentru mine.
Te implor, nu-i ațâța și mai tare !
Am venit să botez copilul.
Ardeam de dorul tău.
Am venit în fiecare zi.
O botez pe această fetiță...
Pearl.
În numele Tatălui, al Fiului și al Sfântului Duh.
Dumnezeu să te binecuvânteze, să te iubească și să te păzească.
Amin.
Eliberarea acestei femei este un îndemn pentru toate soțiile
să-și sfideze bărbatul.
Fiecare copil, să-și sfideze părinții !
Nu, ar trebui s-o eliberăm.
Ce ?
Să n-o punem pe ea în închisoare, să punem închisoarea în ea.
De fiecare dată când o va vedea cineva,
păcatul să i se întipărească iarăși în suflet.
Vicleană născocire, draga mea.
Faceți loc, în numele Regelui.
Binecuvântată fie colonia noastră a Massachussettsului,
unde păcatul este scos la lumină !
Aflați că d-na Roger Prynne e condamnată
să fie pedepsită pentru desfrânare și adulter.
Dacă se va afla mai târziu că soțul ei trăiește,
va primi o pedeapsă și mai grea, spânzurătoarea.
Vă rog, liniște pentru Excelența sa, Guvernatorul.
Hester Prynne, deși nu arăți nici un semn de pocăință,
ai încă șansa să te căiești.
Da, Hester, căiește-te !
Copila mea, nu-ți știi păcatul ?
Cred că am păcătuit în ochii voștri,
dar cine știe dacă Dumnezeu are aceeași părere ?
Femeie, nu trece peste limitele îndurării cerești !
D-le reverend Dimmesdale, ești duhovnicul ei.
Vorbește cu ea, pentru binele tuturor !
Înmoaie-i încăpățânarea și rezistența !
Ascultă-l pe reverend !
Vorbește cu ea, frate. Fă-o să-ți mărturisească adevărul !
Hester Prynne, ai auzit vorbele acestor oameni buni
și înțelegi de ce vorbesc așa.
Pentru liniștea sufletului tău,
te conjur,
rostește numele celui părtaș la păcatul tău.
Nu păstra tăcerea din cauza milei sau afecțiunii ce le ai pentru el.
Crede-mă, dacă ar putea să coboare alături de tine pe piedestalul rușinii,
ar fi mai bine pentru el decât să-și ascundă vina toată viața în inimă.
Ce-ar putea să facă tăcerea ta pentru el, decât să-l ispitească ?
Și să-l oblige să adauge la păcat ipocrizia ?
Vorbește.
N-o să vorbească.
În numele Domnului, rostește-i numele !
Rostește-i numele !
- Numele ! - Cum se numește ?
Cine e ?
Prea bine.
Beadle !
Doamnă, dacă nu-i dezvălui numele, vei purta pe piept
acest simbol al desfrânării tale păcătoase !
Dacă nu ții seama de acest ultim avertisment,
vei fi o paria,
ocolită, ocărâtă și renegată de fiecare bărbat, femeie ori copil din colonie !
Ce mai aștepți ? Pune-l !
Semnul acesta nu e al rușinii mele, ci a rușinii voastre !
Ce vrei ?
M-am schimbat atât de mult, scumpa mea,
că ești gata să mă ucizi, deși m-am întors din morți ?
Roger ?
Hester...
Am fost vreodată nedrept cu tine ?
Nu te-am iubit ?
Nu te-am pus deasupra tuturor femeilor ?
Nu îmi aparții mie prin legământul sacru ?
Sau poate țara asta te-a făcut o necredincioasă ?
Pregătește patul, nevastă.
Roagă-te pentru păcatele tale, Hester Prynne.
Imploră-l pe Dumnezeu să-ți ierte desfrânarea.
Roagă-te și te voi face pură ca neaua.
Pură ca neaua, iubita mea.
Da, pură ca neaua.
Pură ca neaua.
Arthur ?
Hester ?
Slavă Domnului că ai venit !
- Hester, de ce ai riscat atât ? - Trebuia să te previn.
Soțul meu trăiește.
Dumnezeule mare !
Trăiește ?
Acum sigur vom fi spânzurați.
De ce ar apărea tocmai acum, dacă n-ar fi îngerul lui Dumnezeu
trimis să ne pedepsească ?
Arthur, trebuie să pleci fără noi.
N-aș putea îndura să te văd urmărit mereu de privirea lui necruțătoare.
Hester, trebuie să rămân, să am grijă de tine și de Pearl.
Nu ! Nu-l cunoști.
Va aștepta să ne trădăm printr-un gest mărunt sau o privire.
Te rog. Trebuie să pleci !
E pedeapsa lui Dumnezeu fiindcă ne-am abătut de la calea Lui.
Nu-ți voi spune "adio", Hester.
Mă voi ruga lui Dumnezeu să te aibă în pază !
Te voi veghea și eu.
Sărut-o pe Pearl pentru mine în fiecare noapte.
Se vede ușor ce a moștenit de la mama ei.
Oare nu se poate cerceta
și din înfățișarea fetiței să aflăm cine este tatăl ?
La ce te aștepți, domnule ?
Nu mă aștept să te întorci repede pe calea cea bună.
Dar sper că într-o zi ai să mă primești înapoi în inima ta.
Iubirea m-a făcut să-mi dau inima altuia.
Ai grijă cum vorbești, femeie !
Iubitul tău necunoscut îți pune în gură aceste vorbe.
Unde e ?
Îi mai simți urmele sărutărilor pe buze, pe piept ?
Îți poruncesc să-mi spui !
Dacă am stat 6 luni la închisoare și nu le-am spus nimic acelor oameni,
de ce crezi că-ți voi spune d-tale ?
Necazurile m-au călit, domnule !
Nu mai sunt copila cu care te-ai căsătorit !
De ce nu te arăți lumii și nu mă izgonești ?
Nu, nu.
Nu caut să mă răzbun pe tine, copilă,
ci pe bărbatul care ne-a făcut rău la amândoi.
El nu poartă litera rușinii pe piept,
dar i-o voi citi în inimă.
Numai o vorbă să-i sufli despre adevăratul meu nume
și amândoi veți fi spânzurați.
Dacă încercați să fugiți, veți fi ușor de găsit.
Ușor !
Am învățat de la sălbatici să am răbdare, Hester Prynne.
Mulțumesc, mătușă Gotwick.
Părinte, îngăduie-mi să ți-l prezint pe noul nostru chiriaș,
doctorul Chilling...
- Chillingworth. - Chillingworth.
Bună ziua, părinte.
Bună ziua, domnule.
Ce te-a adus în colonia noastră, domnule ?
Sunt doctor, aș putea vindeca bolile oamenilor.
Am spus ceva neobișnuit ?
Nu...
Doar că...sunt uimit.
Ne-am rugat pentru un doctor priceput.
Văd că traduci Biblia în dialectul Algonquin.
E o limbă foarte dificilă.
Dacă ai nevoie de ajutor, vorbesc fluent limba.
- Fluent ? - Da.
Am fost prizonierul tribului Tarrantine.
Când greșeam, mă biciuiau.
Am învățat foarte repede.
Cum te-au capturat ?
Lucram pământul la ferma mea, în Virginia.
Au ucis-o pe soția mea Eleanor, Dumnezeu s-o odihnească,
și pe fiul nostru
și m-au luat în captivitate.
E o minune că nu porți urmele amărăciunii și disperării.
Nu. Nu. Adevărul este că le sunt dator indienilor.
Mulți spun că sunt sălbatici, dar eu am aflat că adevărata sălbăticie
se găsește în altă parte.
Doamnă Roger Prynne !
Doamnă Prynne ! Fă-ți datoria, băiete.
Care ți-e datoria, băiete ?
Trebuie să vă urmez peste tot, doamnă.
Măcar voi avea calea liberă.
Târfă !
Dumnezeu o să te pedepsească, păcătoaso !
Jezebel !
Nu ești binevenită aici !
Pleacă, Hester Prynne !
Săpun, vă rog. Trei bucăți.
Deși n-a purtat un asemenea simbol al rușinii,
tatăl meu ducea și el în adâncul sufletului o literă stacojie.
Cred că durerea despărțirii lor ne-a afectat pe toți,
fiindcă am fost un copil dificil.
Inima lui suferea pentru mama mea,
și își umplea singurătatea în pădure, cu Johnny,
luptând să păstreze treaz visul
de a clădi o punte între englezi și indieni.
Johnny, de ce au venit atât de aproape de oraș ?
Ei spun că poporul nostru a adormit
și ei trebuie să vegheze pentru noi toți.
Mi-e frică, Arthur !
Vine războiul ?
Marele experiment nu merge, așa-i ?
Da, are dreptate.
Dacă va fi război, cum îi oprim pe indienii creștinați
să nu se revolte și să ne taie gâtul în somn ?
Credința, Thomas. Credința.
Știu ce-i va opri.
Prietenia lui Arthur cu Johnny Sassamon.
Johnny nu l-ar trăda niciodată pe Arthur.
Îl venerează,
așa cum Petru îl venera pe Iisus.
Domnilor. Doctore...
Dacă va fi într-adevăr război, Dumnezeu să ne ajute,
pentru că nici noi, nici sălbaticii nu-i vom supraviețui.
Văd că guvernatorul dă mai puțină atenție semnelor
decât noi, pioșii lui sfătuitori.
Nu e întotdeauna ușor.
Ciudat, același lucru s-a întâmplat în Virginia.
Înaintea atacului, au fost semne care au trecut nebăgate în seamă.
Da ? Ce fel de semne ?
Iarna grea. Recoltele proaste.
Prea mulți quakeri și străini în oraș.
Câteva mici elemente de vrăjitorie, și altele.
Exact !
Primul nostru semn a fost povestea cu Hester Prynne și întrunirile ei.
Apoi, iarna aspră.
Recolta slabă.
Vezi, domnule,
colegul meu s-a temut de la început că în cazul doamnei Prynne
a fost vorba și de vrăjitorie.
Atunci de ce n-ați luat măsuri ca să vă purificați colonia ?
La ce măsuri vă referiți, domnule ?
Le-ați examinat pe femeile care mergeau la adunări ?
Ați întrebat moașa, ați cercetat copilul de însemne vrăjitorești ?
Chiar dacă ar fi să umblu prin valea morții, nu mă tem de nici un rău,
Tu îmi întinzi masa în fața potrivnicilor mei,
Paharul meu este plin de se revarsă
Fericirea și îndurarea mă vor însoți în toate zilele vieții mele,
și voi locui în casa Domnului până la sfârșitul zilelor mele.
Copilul e curat.
Pentru moment.
Hester,
deocamdată îți lăsăm copilul,
dar trebuie să ne asiguri că va fi crescut ca un bun creștin !
Da. Da.
Da.
Azi am fost prietenul tău, copilă. Dar nu va fi mereu așa. Nu.
Pentru că înlăuntrul meu, mânia crește.
Tânjesc prea mult după tine.
Și teamă mi-e că voi distruge întreaga lume ca să te recâștig.
Spune-i bătrânei Harriet ce te necăjește.
Nu mi-am imaginat niciodată
cât de crudă și de vicleană poate fi pedeapsa lor !
Stonehall și Cheever m-au oprit pe stradă ca să-mi predice.
Oamenii mă arată cu degetul și strigă la mine.
Chiar și copiii.
Și acel toboșar îngrozitor care mă urmează pretutindeni.
Poate că totul a fost în zadar.
Mă întreb dacă viața unei femei are vreo valoare.
Chiar și cea a celei mai fericite dintre femei.
Curaj, copilă.
Îmbărbătează-te. Cel puțin, ai cunoscut ce înseamnă iubirea.
Dar dacă îi răsplătesc dragostea distrugându-l ?
Dacă toate lucrurile în care am crezut cu atâta tărie au fost minciuni
orgolioase și egoiste ?
Pedepsele lui Prynne dădeau rezultate.
Anotimpurile își urmau mersul firesc.
Distanța dintre ei era de netrecut.
Mama și-a asumat un risc imens scriindu-i tatălui meu,
reamintindu-i să păstreze secretul dragostei lor.
Prezența discretă, dar constantă a lui Prynne era un chin
care amenința sufletul tatălui meu.
Cât despre Prynne, setea lui de răzbunare
se hrănea din ea însăși, sporindu-i întărâtarea.
Bună dimineața, Mituba.
Ce zi plăcută pentru călărit !
Biata Mituba.
Ești renumită pentru devotamentul față de stăpâna ta, iar acum văd și de ce.
Ai dus o înștiințare de la ibovnicul ei ?
Am puterea să te arestez pentru complicitate la adulter
și să te aduc în fața judecătorilor pentru cercetare.
Și fiindcă ești sclavă,
ar putea să te biciuiască până la moarte.
Ușor. Ușor.
Vreau doar s-o ajut pe cea pe care o iubim amândoi
să se elibereze din strânsoarea demonului.
O, Doamne, asta e !
Te-a pus să te dezbraci în fața lui ?
În pielea goală ?
Mai era cineva în cameră ? Gândește-te bine ! Gândește-te !
Putea să intre sub unul din multele lui chipuri.
A venit ca o pasăre ? Ca un corb ?
Oh, Dumnezeule ! Simt prezența lui Lucifer !
Salvează-ți sufletul, copilă, până nu e prea târziu !
Domnilor, vă rog !
Destul !
Du-te acasă, Mituba. Ne-ai fost de mare ajutor.
Du-te la stăpâna ta.
Du-te acasă.
Deci avem un rău care trebuie retezat din rădăcini.
Dar ce fel de martor va fi o sclavă la judecată ?
E clar că pasărea este Harriet Hibbons.
Ce e, Pearl ?
- Iartă-mă, Hester. - Harriet.
Casa ta e primul loc unde m-am gândit să mă ascund.
Ce e ?
Ei...potera... au...
mi-au intrat cu forța în casă. Mă caută în pădure.
Am fost declarată vrăjitoare !
Pentru numele lui Dumnezeu !
Stai pe loc !
Da, domnule !
Ce vrea să însemne asta, domnule maior ?
La o parte, femeie.
Știm că vrăjitoarea e înăuntru.
Nu e nimeni înăuntru
decât eu, copilul și Mituba.
Dacă nu aveți mandat, plecați.
D-le reverend Dimmesdale !
Ce se întâmplă, domnule maior ?
Am încolțit o vrăjitoare.
Aici, în casa lui Hester Prynne.
Dacă e vreo vrăjitoare înăuntru, domnule maior,
o voi găsi.
Așa e.
Un om la ușă. Unul în față, unul în spate !
- Soldat ! - Domnule !
Pearl a crescut mare.
E ca un spiriduș. Încăpățânată.
Doamne, Hester.
A trecut atâta timp.
Ai slăbit.
Ascunzi pe cineva, Hester ?
De ce...?
De ce riști,
să-i înfurii și mai rău pe bătrâni ?
Pentru că doamna Hibbons nu e vrăjitoare ! N-a comis nici o crimă,
în afară de a spune ce gândește !
Dacă e nevinovată,
te asigur că nu va păți nimic.
Arthur, după tot ce s-a-ntâmplat,
cum poți să mai ai încredere în oamenii aceștia ?
Nu vezi ce se întâmplă ?
Luna trecută au ridicat-o pe Sally Short pentru interogatoriu.
Au ținut-o două zile. Săptămâna trecută a fost Mary Rollins !
Le-au pus doar întrebări !
Unde e crima în asta ?
Crima e că n-au făcut nimic !
Nu vezi că toate astea sunt făcute din răutate ?
- Ce s-a întâmplat cu tine ? - Pentru Dumnezeu, femeie !
Ce vrei ?
Am renunțat la tot ce am avut mai sfânt, pentru tine!
Trăiesc într-un iad !
În ochii soțului tău care mă pândește din spate, zi și noapte,
în ochii fiecărui om care vine la mine să-ți descarce sufletul,
eu sunt spurcat, femeie !
Sunt un mincinos !
Ei sunt spurcați !
Ei sunt mincinoși !
Dar tu le permiți să distrugă tot ce ai mai bun în tine !
Ce s-a întâmplat cu bărbatul pe care îl iubesc ?
Mai există oare înlăuntrul tău ?
Dragostea noastră a fost o nebunie.
Iar vocea pe care am auzit-o a fost mincinoasă,
și am fost pe bună dreptate pedepsiți fiindcă am ascultat-o !
Ce s-a ales de mine ?
Trădase singura persoană de pe pământ care-i arătase bunătate.
Ce putea fi mai rău de atât ?
Mituba ?
Biata Mituba cea mută !
Când o chemase Prynne,
ea voise numai să repare răul pe care-l făcuse stăpânei sale.
Liniște în sală !
Liniște, am zis ! Liniște !
Găsiți că aceste dezbateri sunt de râs, doamnă ?
Vă așteptați să le iau în serios ?
Sunteți o adunare de bărbați respectabili
căutându-mi prin părțile intime semne de vrăjitoare !
Sclava Mituba...
Liniște ! Am spus liniște !
Martora, sclava Mituba, a fost găsită moartă.
V-am spus că era vrăjitoare !
- Doamna Hibbons e vrăjitoare ! - E vrăjitoare !
Vrăjitoare !
V-ați pierdut cu toții judecata ?
Nu e nici o vrajă aici !
Este crimă !
Gărzi, luați-o !
Satana nu uneltește cu noi, femeile !
Dar dacă se află aici, poate că e printre voi, bărbații !
Satana vorbește prin ea !
Domnule guvernator !
Am de prezentat dovezi.
După cum știți, doamna Hibbons a moșit-o pe doamna Prynne
la nașterea lui Pearl.
Scumpa Pearl.
Nemernicule !
Nu !
Da, Pearl.
Aș vrea să fi fost fiica mea.
Biet copil fără tată.
Vrei să te învăț un joc ?
Da. Atunci fă ca mine.
Dacă mă ciupesc de nas,
tu să faci la fel. Foarte bine.
Acum,
Îmi ridic haina și-mi arăt burtica.
Arată-mi și tu burtica ta.
Ridică-ți rochița.
Priviți... semnul vrăjitoarei !
Priviți odrasla diavolului !
Odrasla diavolului ! Odrasla diavolului !
Femeia aceasta e nevinovată ! N-o putem spânzura !
Nevinovată ? De când mi-ai vorbit de această femeie,
tot ce am visat și am construit în numele Domnului e amenințat !
- John ! - Am auzit destul !
I-ai ascultat ?
Vrajbă ! Ceartă ! Dezbinare ! Asta e lucrarea Satanei !
Orașul era în fierbere.
Tatăl meu a riscat o ultimă întâlnire cu mama,
convins că dacă o vor spânzura pe Harriet,
n-o să mai treacă mult până când eu și cu mama vom avea aceeași soartă.
Trebuia să vorbesc.
N-am putut să mă abțin.
Blestemat fie soțul tău, Hester !
La noapte, tu și Pearl trebuie să vă ascundeți.
Nu pot.
Nu pot să fug.
Ce spui ?
Iartă-mă.
Orice s-ar întâmpla, promite-mi că vei avea grijă de Pearl.
Doamne, femeie, cât de departe vrei să mergi cu încăpățânarea ta ?
Cât mă vor ține puterile.
Dacă Harriet va fi spânzurată, voi muri alături de ea.
Le voi cere și celorlalte femei să ni se alăture.
Nu pot să ne spânzure pe toate.
Hester, vom avea vreodată o viață împreună ?
Te iubesc.
O, Doamne, te iubesc și te voi iubi mereu.
Te voi iubi mereu.
Doamne, am stat o dată goi în fața Ta,
iar acum stăm în fața Ta din nou, ca o familie.
Doamne ! Tu mi-ai dăruit-o
și n-o să renunț la ea !
Nu cât mai am putere !
Arthur ?
Bună seara, doamnă Prynne. Așteptai pe altcineva ?
Nu...
Dar nu l-ai strigat pe Arthur ?
Singurul Arthur pe care-l cunosc este Dimmesdale.
Trebuie să fi înțeles greșit, n-am spus...
Trebuia să fi ghicit mai demult.
Fetiță neascultătoare !
Deci te-ai culcat cu preotul nostru.
Doamne, cât o să se bucure tata când o să audă !
Hopa sus !
Ce ți-a făcut ? Ți-a supt sânii ?
Te-a lins ?
Unde te-a lins, Hester ?
Arată-mi !
Doamne, cât am vrut să te am !
Îmi apăreai noaptea în vise !
În timpul ăsta, te-ai dat altuia !
Vrăjitoare blestemată !
Afară !
Ridică-ți pantalonii și ieși !
Nemernicule ! Ieși afară !
Cât o să mă bucur când o să te văd pe tine și pe preotul tău spânzurați !
Deschide, doctore !
Avem de discutat lucruri importante !
Deci, Arthur Dimmesdale.
Facă-se voia ta !
A fost ucis !
Chemați potera ! Chemați gărzile !
E un semn ! Dumnezeu ne-a trimis un semn !
Ne-am abătut de la calea dreaptă !
Vedeți cum ne pedepsește !
E Brewster. L-au ucis sălbaticii !
Fiul meu ! Fiul meu !
Păgâni blestemați ! L-au tăiat în bucăți !
Închideți-i pe indienii creștinați, înainte să ne ucidă în paturile noastre !
Prindeți-i pe indienii creștini !
În țarc cu ei !
Dar noi vă suntem credincioși !
Hester Prynne, din ordinul guvernatorului coloniei Massachussetts,
ești arestată sub învinuirea de erezie...
Opriți-vă ! Unul din noi l-a ucis pe Brewster !
Am dovada !
Ticăloșilor !
Johnny, aleargă la tabăra lui Metacomet, lângă râu.
Spune-i să vină și să-și salveze oamenii. Fugi !
Uitați-le pe vrăjitoare !
- Lasă copilul. - Pearl !
- Intră, femeie ! - Pearl ?
Nu-ți fie teamă, doamnă Prynne, voi avea grijă să crească cu frica lui Dumnezeu.
Deschide, criminalule !
Oameni din Noua Anglie ! Nu e vorba de nici o vrăjitorie !
Dacă le spânzurăm pe aceste femei, ce fel de oameni am ajuns ?
Cine suntem noi
să condamnăm
în numele lui Dumnezeu ?
O iubesc pe această femeie !
Eu sunt
tatăl copilului ei !
Și în ochii lui Dumnezeu,
sunt soțul ei.
Dacă trebuie să spânzurați pe cineva
ca să vă domoliți
mânia și frica,
spânzurați-mă pe mine !
Spânzurați-l !
Ticăloșilor !
Hester !
Unde e copilul meu ?
În capelă !
Sunteți liberi, frații mei ! Întorceți-vă la Metacomet !
Întorceți-vă în pădure !
Bellingham va face tot ce poate să nu se afle în Anglia.
Mi-a jurat că îți va scoate litera
și îți va cere public scuze.
Cât de apropiate sunt, iubirea și ura.
Suntem legați prin amândouă.
Odihnește-te în pace, Roger Prynne.
Litera asta a servit la ceva.
Dar nu la ce au urmărit ei.
De ce aș rămâne aici ?
Să fiu acceptată de ei ? Să fiu îmblânzită de ei ?
- Nu există lume perfectă, Hester. - Perfectă, nu.
Dar am venit aici să construim una nouă.
Și de dragul lui Pearl,
asta trebuie să fac.
Hester.
Hester !
Uită-te la mine.
Dacă mă uit la tine, n-o să mai fiu în stare să plec.
Atunci pleacă.
Înfruntă sălbăticia !
Dar Hester,
nu te las să pleci fără mine.
Se uită la noi.
În îndepărtatele Caroline,
părinții mei au reușit să-și găsească fericirea
care le fusese refuzată atâta vreme.
Tatăl meu a murit înainte să ajung la adolescență.
Unii spun că a fost o pedeapsă.
Mama nu s-a mai căsătorit, nici n-a mai iubit pe altul.
Unii spun că asta a fost o pedeapsă.
Dar eu văd altfel lucrurile.
Părinții mei au împărtășit o dragoste cum nu mai e alta.
Știu că flacăra ei trăiește în mine.
și că va arde veșnic în copiii mei.
Cine e în măsură să spună ce este păcat în ochii lui Dumnezeu ?
Traducerea și adaptarea: LianaM + Roxana Ene (TVR)